[{"text_idx": "#000004", "text": "Vaatamata elektrivo\u0303rgu taastamisto\u0308o\u0308dele on suur hulk ukrainlasi ikka ilma pu\u0308siva elektrisideta, eriti to\u0303siselt puudutab see pealinna Kiievit. Samuti on ja\u0308tkunud Vene o\u0303huru\u0308nnakud riigi lo\u0303una- ja idaosale. Ja\u0308tkub inimeste evakueerimine Hersonist, mis on ka peale vabastamist olnud venelaste tule all."}, {"text_idx": "#000006", "text": "- Ukraina politseijuhi so\u0303nul on paari na\u0308dala jooksul saanud Hersoni linnas ru\u0308nnakute to\u0303ttu surma 32 tsiviilelanikku;"}, {"text_idx": "#000007", "text": "- Vene raketiru\u0308nnakus Dnipro linnale sai vigastada va\u0308hemalt 13 inimest, u\u0308tles Dnipropetrovski oblasti kuberner;"}, {"text_idx": "#000008", "text": "- Ja\u0308rjekordse vangide vahetuse ka\u0308igus vabanes 12 Ukraina ning u\u0308heksa Vene so\u0303java\u0308elast;"}, {"text_idx": "#000010", "text": "- Ukraina hinnangul hukkus la\u0308inud o\u0308o\u0308pa\u0308evaga u\u0308le poole tuhande Vene so\u0303duri;"}, {"text_idx": "#000015", "text": "Belgia lubas anda Ukrainale 37 miljonit eurot finantsabi. \"Kuna ees on ku\u0308lmad talvekuud, eraldab Belgia Ukrainale uut humanitaar- ja so\u0303jalist abi,\" u\u0308tles de Croo sotsiaalmeedias."}, {"text_idx": "#000016", "text": "Ukraina politseijuht: Hersonis on paari na\u0308dalaga hukkunud 32 tsiviilelanikku"}, {"text_idx": "#000017", "text": "Ukraina politseiu\u0308lema Igor Klo\u0303menko so\u0303nul on alates 9. novembrist, mil Vene va\u0308ed Hersoni linnast taganesid, saanud seal surma 32 tsiviilelanikku."}, {"text_idx": "#000018", "text": "Pa\u0308rast taganemist on Vene va\u0308ed Hersoni sagedasti pommitanud. Hersoni oblasti kuberneri Jaroslav Janus\u030cevo\u0303ts\u030ci so\u0303nul tegi Vene so\u0303java\u0308gi ainuu\u0308ksi 24. novembril linna pihta 17 ru\u0308nnakut, mille tagaja\u0308rjel hukkus seitse ja sai vigastada 21 inimest."}, {"text_idx": "#000019", "text": "Klo\u0303menko lisas, et Hersoni oblastis vabastatud aladel taasalustasid to\u0308o\u0308d seitse politseijaoskonda, nendest neli Hersoni linnas."}, {"text_idx": "#000021", "text": "Ametnik: ru\u0308nnakus Dnipro linnale sai viga va\u0308hemalt 13 inimest"}, {"text_idx": "#000023", "text": "Tema so\u0303nul ha\u0308vis ru\u0308nnakus osaliselt seitse maja ning pa\u0308a\u0308ste- ja otsinguto\u0308o\u0308d ja\u0308tkuvad."}, {"text_idx": "#000024", "text": "Ukraina ja Venemaa vahetasid taas so\u0303javange"}, {"text_idx": "#000026", "text": "\"Meil o\u0303nnestus vabastada 12 oma inimest. So\u0303durid, kes kaitsesid eelko\u0303ige Mariupoli, Ts\u030cornobo\u0303li tuumaelektrijaama ja Maosaart, saavad koju,\" kirjutas Ukraina presidendi kantselei u\u0308lem Andri Jermak sotsiaalmeedias."}, {"text_idx": "#000027", "text": "\"La\u0308bira\u0308a\u0308kimiste tulemusel saadeti 26. novembril Kiievi rez\u030ciimi kontrollitud territooriumilt tagasi u\u0308heksa Vene so\u0303java\u0308elast, kes olid vangistuses surmaohus,\" teatas Venemaa kaitseministeerium."}, {"text_idx": "#000028", "text": "Lo\u0303una-Ukrainas Hersonis on elekter taastatud, u\u0308tles Ukraina presidendi administratsiooni asejuht Ko\u0303ro\u0303lo To\u0303mos\u030cenko Telegramis. \"Esmalt varustame elektriga linna kriitilist infrastruktuuri ja seeja\u0308rel kohe kodutarbijaid,\" kirjutas To\u0303mos\u030cenko."}, {"text_idx": "#000029", "text": "Linn on olnud elektri, keskku\u0308tte ja veeta alates 11. novembrist, kui Ukraina va\u0308ed linna tagasi vallutasid. Vene va\u0308ed okupeerisid Hersoni vahetult pa\u0308rast sissetungi algust veebruari lo\u0303pus. Herson oli ainus piirkondlik pealinn, mis neil o\u0303nnestus vallutada."}, {"text_idx": "#000030", "text": "Vene va\u0308gede taandumine oli Moskvale ma\u0308rkimisva\u0308a\u0308rne tagasilo\u0308o\u0308k, kuid Ukraina ametnike so\u0303nul tulistavad Vene va\u0308ed Hersoni endiselt u\u0308le Dnipro jo\u0303e. Kohaliku administratsiooni juht u\u0308tles reedel, et viimase kuue pa\u0308eva jooksul on ru\u0308nnakutes hukkunud 15 ja haavata saanud 35 inimest."}, {"text_idx": "#000031", "text": "Ukraina hinnangul kaotas Venemaa o\u0308o\u0308pa\u0308evas 560 so\u0303durit"}, {"text_idx": "#000032", "text": "Ukraina kaitsejo\u0303udude peastaap avaldas laupa\u0308eval tavapa\u0308rase hinnangu Venemaa senistele kaotustele so\u0303jas alates selle algusest 24. veebruaril:"}, {"text_idx": "#000034", "text": "- jalava\u0308e lahingumasinad 5848 (+4);"}, {"text_idx": "#000038", "text": "Ukraina enda kaotuste kohta samasuguse regulaarsusega andmeid ei avalda."}, {"text_idx": "#000040", "text": "Venemaa kaugmaarakettide varud on nii ammendunud, et to\u0303ena\u0308oliselt eemaldatakse vananevatelt tuumatiibrakettidelt tuumalo\u0303hkepead ja tulistatakse neid Ukraina pihta, teatas Briti kaitseministeerium."}, {"text_idx": "#000044", "text": "Saksamaa arutab liitlastega o\u0303huto\u0303rjeu\u0308ksuse andmist Ukrainale"}, {"text_idx": "#000045", "text": "Saksamaa teatas reedel, et arutab liitlastega Poola taotlust saata Ukrainasse Saksa o\u0303huto\u0303rjeu\u0308ksused Patriot, kuna NATO juht andis mo\u0303ista, et so\u0303jaline liit ei pruugi sellisele sammule vastu seista. \"Me ra\u0308a\u0308gime oma liitlastega sellest, kuidas ka\u0308sitleda Poola ettepanekut,\" u\u0308tles Saksamaa valitsuse pressiesindaja Berliinis ajakirjanikele."}, {"text_idx": "#000047", "text": "NATO peasekreta\u0308r Jens Stoltenberg u\u0308tles, et sellised tarned peaksid olema riikide endi otsused, vo\u0303ttes arvesse lo\u0303ppkasutajaid puudutavaid reegleid."}, {"text_idx": "#000049", "text": "Stoltenbergi kommentaarid tulid pa\u0308rast seda, kui Saksamaa kaitseminister Christine Lambrecht u\u0308tles neljapa\u0308eval, et Saksamaa Patrioti u\u0308ksuste jagamine va\u0308ljaspool NATO territooriumi no\u0303uab eelnevaid la\u0308bira\u0308a\u0308kimisi NATO ja liitlastega."}, {"text_idx": "#000051", "text": "Seoses Venemaa purustavate lo\u0308o\u0308kidega elektritootmissu\u0308steemi vastu on Ukraina rajanud tuhandeid nn vo\u0303itmatuse keskusi, kus inimestel on juurdepa\u0308a\u0308s ku\u0308ttele, veele, internetile ja mobiilsidele."}, {"text_idx": "#000052", "text": "Reedeo\u0303htuses po\u0308o\u0308rdumises ma\u0308rkis Zelenski, et Kiievi linnapea Vitali Klo\u0303ts\u030cko ja tema ametnikud pole abistamiseks piisavalt teinud. \"Kahjuks ei ole kohalikel omavalitsustel ko\u0303igis linnades ha\u0308sti la\u0308inud. Eelko\u0303ige on Kiievis palju kaebusi... Pehmelt o\u0308eldes on vaja rohkem to\u0308o\u0308d teha,\" u\u0308tles ta. \"Palun pange ta\u0308hele \u2013 Kiievi inimesed vajavad rohkem tuge... paljud on 20 vo\u0303i isegi 30 tundi elektrita olnud. Ootame linnapealt kvaliteetset to\u0308o\u0308d.\" Samuti mainis Zelenski valesid raportites."}, {"text_idx": "#000065", "text": "Tu\u0308rgis ja Su\u0308u\u0308rias on tugevate maava\u0308rinate to\u0303ttu hukkunud u\u0308le 7200 inimese"}, {"text_idx": "#000067", "text": "So\u0303ja 349. pa\u0308ev: Ukraina hinnangul kaotas Venemaa o\u0308o\u0308pa\u0308evas 1030 so\u0303durit"}, {"text_idx": "#000068", "text": "O\u0303pilaste va\u0308hesus sunnib osa koole uksi sulgema"}, {"text_idx": "#000077", "text": "Maailma juhtkujud na\u0308evad selle tulevikku u\u0308dini vastandlikes toonides"}, {"text_idx": "#000080", "text": "\"Pealtna\u0308gija\": naiste elu Talibani vo\u0303imu all on teel tagasi keskaega"}, {"text_idx": "#000083", "text": "Va\u0308lisluureamet: Putini rez\u030ciim pu\u0308sib kindlalt, otsib uusi liitlasi ja usub, et La\u0308a\u0308s va\u0308sib Ukrainas enne Venemaad"}]